བླ་མ་དགོངས་པ་འདུས་པ་ནོར་བུ་པདྨའི་ཕྲེང་བ་ལས།རྒྱལ་བ་འདུས་པའི་བཀའ་སྲུང་ཤ་ཟ་ཁ་མོ་ཆེའི་མངོན་རྟོགས་བཞུགས་སོ།ཨཿགཏོར་མ་ཨ་མྲྀ་ཏ་ས་བསང་སྦྱར་སོགས་ཀྱི་དང་མཐུན་པར་བྱས་ལ།གཏོར
མ་བསྟན་པའི་དགྲ་བགེགས་ཀྱི་ཤ་ཁྲག་ཏུ་བྱིན་བརླབས་ལ།མ་ཧཱ་རཀྟ་སུ་ར་ཀི་ནི་རྀ་ཏི་བ་སུ་ཏ་ཧཱུཾ་ཧྲཱིཿཋ།ཅེས་ལན་གསུམ་བརྗོད་ལ།བྷྱོཿདུར་ཁྲོད་རཀུ་མེ་རླུང་འཁྲུགས་པའི་དབུས་སུ།བྷྱོ་ཡོངས་སུ་གྱུར་པ་ལས།
ཤ་ཟ་ཁ་མོ་ཚེ་སྐུ་མདོག་ཆར་སྤྲིན་ལྟར་གནག་པ།དབུ་སྐྲ་དམར་སེར་གྱེན་དུ་བརྫེས་ཤིང་།ཞལ་ནས་ཁྲག་གི་ཆར་རྒྱན་འབེབས་ཤིང་མཆེ་བ་གཙིགས་པ།སྤྱན་གསུམ་གྱེན་དུ་གཟིགས་པ།
ཕྱག་གཡས་ལྕགས་ཀྱུ་དང་།གཡོན་དགྲ་སྙིང་ཞལ་དུ་གསོལ་བ།དུག་སྦྲུལ་ནག་པོའི་སྟེང་ན་ཕྱེད་སྐྱིལ་དུ་བཞུགས་པ།གཅེར་བུ་གཟི་མདངས་དང་ལྡན་པའི་འཁོར་དུ།གཡས་ན་ནག་མོ་
ཝའི་གདོང་པ་ཅན་རྒྱུ་ཞགས་དམར་པོ་ལག་ན་འཕེན་པ།གཡོན་ན་ནག་མོ་སྤྱང་ཀིའི་གདོང་པ་ཅན་ལག་ན་མེའི་ཞག་པ་བསྣམས་པ།མདུན་ཏུ་ནག་མོ་དྲེད་མོའི་གདོང་པ་ཅན་ལག་ན་མཚོན་གྱི་གྲུ་ཏུ
ཁྱེར་བ།རྒྱབ་ན་ནག་མོ་ལྕེ་སྤྱང་གི་གདོང་པ་ཅན།ལག་ན་ཕུང་སྲི་རྔ་མོ་བསྡམས་པ།འཁོར་མ་མོ་བྱེ་བའི་ཚོགས་དང་བཅས་པ་རང་རང་འདྲ་བ་མང་པོ།རང་བཞིན་གྱི་གནས་པང་བྱང་ཤར་འཇིག་

རྟེན་་མཁའ་འགྲོའི་དུར་ཁྲོད་ནས།ཤ་ཟ་ཁ་མོ་ཆེ་འཁོར་ལས་མཁན་དང་བཅས་པ།བྱ་ཁྱུང་ཐང་ལ་ལྷག་པ་བཞིན་ལྷགས་ཏེ།སྔོན་གྱི་དམ་ཚིག་རྗེས་སུ་དྲན་ནས་བདག་གི་བཀའ་ཉན་གསུང་སྡོད་ཀྱི་ཚུལ་དུ་གནས
པར་གྱུར།བྷྱོ་ཤ་ཟ་ཌ་ཀི་མ་མོ་ཙིཏྟ་ཧྲཱི་ཧྲཱིང་ཛ་ཛཿགང་བཅོལ་གྱི་ཕྲིན་ལས་བསྒྲུབས་པར་བསམས་ལ།སྤྱན་འདྲེན་པ་ནི།རྒྱུན་གྱི་ཕྲིན་ལས་ལ་འཇུག་པར་བྱའོ།།ཤ་ཟ་ཁ་མོ་ཆེའི་མངོན་རྟོགས་གསལ་བར་བཀོད་པ་འདི་ནི
ཤཱཀྱའི་སྔགས་འཆང་སྒྲུབ་བརྒྱུད་འཛིན་པ་ཀརྨ་དབང་ཕྱུག་གི་བཞེད་པ་དང་མཐུན་པར་བདག་ཉིད་གར་དབང་རྡོ་རྗེ་སྙིང་པོ་གཏེར་བཞེད་རྩལ་གྱིས་འབྲུ་བཅུད་རྒྱས་པའི་གནས་སུ་བཀོད་པ་དགེའོ།